Dêrsim de çalakîya paştdayîşê grevê vêşanîye û rojeyê mergî yê ke semedê wedartişê tecrîdê serê Rayberê Şarê Kurdî Abdullah Ocalanî bi mengan o yenê domnayene, vizêr roja 19’ine de dewam kerde.
Rayberîya Partîya Şaran a Demokratîke (HDP) de reyna Meydanê Seyîd Rizayî yê Dêrsimî de xeylî kesî ameyî têhet. Çalakgeran bi laçiganê sipîyan û pankarta, ’’Vêşanîye nê bêvengîya mirnena,veng bidê cuye’ waşt ke tecrîd cade wedarîyo. Hemserekê HDP’yî yê Dêrsimî Hidir Çîçekî vist vîrî ke rewşa çalakgeran zaf giran a û va ’’Çim û goşê ma rayîrê xeberêka rinde de yê. Ma umîd kenê ke hinî kesêk seba ke waştişê ci yê biheq bêrê ca grevê vêşanîye rê mecbûr memano.’’
